## Metodologija praćenja ostvarivanja programa nevladinih udruga i ustanova nacionalnih manjina

### NN 111/2003 (15.7.2003.), Metodologija praćenja ostvarivanja programa nevladinih udruga i ustanova nacionalnih manjina

# SAVJET ZA NACIONALNE MANJINE

1507

Na temelju Ustavnog zakona o pravima nacionalnih
manjina (»Narodne novine« 155/02) članka 35. stavak 4. i članka 36. stavak 11.,
Savjet za nacionalne manjine na sjednici održanoj 27. lipnja 2003. godine donio
je

## METODOLOGIJU

### PRAĆENJA OSTVARIVANJA PROGRAMA NEVLADINIH UDRUGA I USTANOVA NACIONALNIH MANJINA

Metodologijom se osigurava ujednačeno
izvještavanje o ostvarivanju programa svih nevladinih udruga i ustanova
nacionalnih manjina i stručno praćenje ostvarivanja programa.

Izvješće o ostvarivanju programa nevladinih
udruga i ustanova nacionalnih manjina temelji se na ugovoru izrađenom prema
Rješenju Savjeta za nacionalne manjine o financijskoj pomoći iz državnog
proračuna za ostvarivanje programa i sadrži sljedeće podatke:

I. Informiranje i
izdavaŠtvo

Naziv izdanja (lista, časopisa, godišnjaka ili
knjige) – iskazati pojedinačno.

1. koliko je brojeva tiskano i dinamika tiskanja

2. naklada, format, broj strana, broj boja

3. ostvareni troškovi za:

– honorare po vrstama poslova: prijepis,
lektura, korektura, kompjuterska obrada i slično (navesti osobe, iznose i
preslik dokumenata)

– dnevnice i putne troškove (navesti osobe,
iznose i preslik dokumenata)

– materijalne troškove specificirati:
papir,trake, fotografije i sl. (priložiti račune)

*ukupno: troškovi*

4. ostvareni prihodi:

– prihodi od prodaje izdanja (navesti iznose)

– dotacija Republike Hrvatske (navesti iznose)

– dotacija iz županijskih proračuna (navesti
iznose)

– dotacija iz gradskih
proračuna (navesti iznose)

– dotacija iz općinskih
proračuna (navesti iznose)

– dotacije od
međunarodnih zaklada (navesti iznose)

– dotacija od matične
države (navesti iznose)

– pokloni (navesti
iznose)

*ukupno: prihodi*

*Ukupno troškovi
za informiranje i izdavaštvo*

*Ukupno prihodi
za informiranje i izdavaštvo*

U impresumu tiskovina (novine,
časopisi, godišnjaci i knjige) koje izdaju udruge i ustanove nacionalnih
manjina, a sufinanciraju se iz državnog proračuna, obvezno se navodi da su
sufinancirane sredstvima iz državnog proračuna preko Savjeta za nacionalne
manjine. U protivnom su dužne vratiti akontirana sredstva za one brojeve u
kojima to nije navedeno. Navedene tiskovine dostavljaju se svim registriranim
udrugama dotične matične manjine i Savjetu za nacionalne manjine u tri
primjerka.

II. Kulturni amaterizam

Naziv organizacijskog oblika koji se bavi
kulturnim amaterizmom – pojedinačno

1. vrsta kulturne djelatnosti (folklor, glazba,
kazalište, iz­lož­be – ako ih je više, svaku razraditi posebno)

2. broj članova organizacijskog oblika koji su
aktivno sudje­lovali u navedenoj vrsti kulturne djelatnosti

3. javni nastupi (navesti koji su i kada
ostvareni)

4. ostvareni troškovi za:

– honorare i plaće voditelja kulturne
djelatnosti (navesti osobe, iznose i preslik i dokumentacije)

– dnevnice i putne
troškove (navesti osobe, iznose i preslik dokumentacije)

– materijalne troškove
specificirati na primjer: najamnina, telefonski računi (osim mobitela), struja,
faks i sl. (navesti iznose i preslik dokumentacije)

*ukupno: troškovi*

5. ostvareni prihodi:

– dotacija Republike
Hrvatske (navesti iznos)

– dotacija iz
županijskih proračuna (navesti iznos)

– dotacija iz gradskih
proračuna (navesti iznos)

– dotacija iz općinskih
proračuna (navesti iznos)

– dotacije od
međunarodnih zaklada (navesti iznos)

– dotacija od matične
države (navesti iznos)

– pokloni (navesti
iznos)

*ukupno: prihodi*

*Ukupno troškovi za kulturni amaterizam*

*Ukupno prihodi za kulturni amaterizam*

Udruge i ustanove nacionalnih manjina, čiji se
programi kulturnog amaterizma sufinanciraju iz državnog proračuna preko Savjeta
za nacionalne manjine Republike Hrvatske, obvezne su pravovremeno obavještavati
Savjet o datumu i mjestu održavanja proba i javnih nastupa folklornih,
kazališnih i glazbenih skupina koje organiziraju.

III. Kulturne
manifestacije

Naziv održane kulturne manifestacije (smotra,
stručni skup, obilježavanje obljetnica – događaja ili osoba).

1. broj sudionika
manifestacije i mjesto održavanja

2. fotografije, video
zapis, novinska izvješća i sl.

3. ostvareni troškovi
za:

– honorare i plaće
organizatora manifestacije (navesti osobe, iznose i preslik dokumentacije)

– dnevnice i putne
troškove sudionika (navesti osobe, iznose i preslik dokumentacije)

– smještaj sudionika
(popis i računi)

– materijalne troškove
organiziranja manifestacije (specificirati troškove za pozivnice, poštarina, telefonski
računi -osimi mobitela-, faks i sl. i preslik dokumentacije)

*ukupno troškovi:*

4. ostvareni prihodi:

– dotacija Republike
Hrvatske (navesti iznose)

– dotacija iz
županijskih proračuna (navesti iznose)

– dotacija iz gradskih
proračuna (navesti iznose)

– dotacija iz općinskih proračuna (navesti
iznose)

– dotacije od međunarodnih zaklada (navesti
iznose)

– dotacija od matične države (navesti iznose)

– pokloni (navesti iznose)

*ukupno: prihodi*

*Ukupno troškovi za organiziranje kulturnih
manifestacija*

*Ukupno prihodi za organiziranje kulturnih
manifestacija*

Udruge i ustanove nacionalnih manjina, čiji se
programi kulturnih manifestacija sufinanciraju iz državnog proračuna preko
Savjeta za nacionalne manjine Republike Hrvatske, obvezne su pravovremeno
obavještavati Savjet o datumu i mjestu održavanja kulturnih manifestacija koje
organiziraju.

Napomena: režijski troškovi (točka I-III)

Ostvareni troškovi za:

– održavanje godišnje skupštine specificirati:
broj članova, putne troškove, prostor i sl., (navesti osobe, iznose i preslik
dokumentacije)

– plaće i honorare specificirati: stručni i
tajnički poslovi, čišćenje, financijska dokumentacija, prijepis i sl., (navesti
osobe, iznose i preslik dokumentacije)

– dnevnice i putne troškove (navesti osobe,
iznose i preslik dokumentacije)

– uredski materijal (navesti iznos i preslik
fakture)

– tekuće održavanje (navesti iznos i presklik
fakture)

– električna energija (preslik računa)

– usluge HPT (telefon i faks, osim mobitela,
preslik računa)

– komunalne usluge (preslik računa)

– premije osiguranja imovine (preslik računa)

– naknada FINI (preslik računa)

*ukupno: troškovi*

5. ostvareni prihodi

– dotacija Republike Hrvatske

– dotacija iz županijskih proračuna

– dotacija iz gradskih proračuna

– dotacije iz općinskih proračuna

– dotacije od međunarodnih zaklada

– dotacija od matične države

– pokloni

*ukupno: prihodi*

*Ukupno režijski troškovi*

IV. Programi koji
proizlaze iz bilateralnih sporazuma i ugovora

Ostvareni troškovi koji proizlaze iz
bilateralnih ugovora i sporazuma specificirati:

– troškove koji se odnose na provođenje programa
za čitavu nacionalnu manjinu odnosno programa koji su od izuzetnog značaja za
čitavu nacionalnu manjinu (detaljna razrada).

            V. Programi stvaranja pretpostavki za
ostvarivanje kulturne autonomije nacionalnih manjina

1. Izvršenje programa pratit će Savjet za
nacionalne manjine

2. Svi nositelji programa koji se financiraju
dužni su Savjetu dostaviti izvješće o izvršenju programa. Ako se programi ne
ostvare ili se djelomično ostvare, nositelji su dužni vratiti sredstva u iznosu
koji nije izvršen.

*Ukupno: troškovi*

– ostvareni prihodi

– dotacija Republike
Hrvatske

– dotacija iz
županijskih proračuna

– dotacija iz gradskih
proračuna

– dotacije iz općinskih
proračuna

– dotacije od
međunarodnih zaklada

– dotacija od matične
države

– pokloni

*ukupno: prihodi*

*Ukupno troškovi
nevladine udruge ili ustanove I - IV.*

*Ukupno prihodi
nevladine udruge ili ustanove I - IV.*

Udruge i ustanove
nacionalnih manjina, čiji se programi sufinanciraju iz državnog proračuna preko
Savjeta za nacionalne manjine Republike Hrvatske, obvezni su Savjetu podnositi
polu­go­dišnja i godišnje izvješće o ostvarivanju programa i utrošku do­bivenih
sredstava. Prema Metodologiji u privitku izvješća obvezno se dostavljaju
preslike odgovarajuće financijske dokumentacije (virmani, isplatne liste,
uplatnice, računi i sl.), kojom se opravdava ukupni iznos dobivene financijske
potpore za realizaciju programa u izvještajnom razdoblju. Dostavljeno izvješće
za pret­hodno razdoblje, s preslikama odgovarajuće financijske dokumentacije
sukladno propisima, uvijet je nastavka sufinanciranja prog­rama u idućem
razdoblju.

Odobrena financijska
sredstva za pojedine programe mogu se utrošiti isključivo za ostvarivanje tih
programa, a Savjet za nacionalne manjine će s ovlaštenim predstavnicima udruga
i ustanova o tome sklopiti i posebni ugovor.

Neće se priznati
dvobroji listova i časopisa osim izuzetno jednom godišnje i to ako su tiskani u
dvostrukom broju stranica.

Tijekom godine,
izuzetno, u za to opravdanim slučajevima udruge i ustanove nacionalnih manjina
mogu zatražiti prenamjenu sredstava u okviru istog programa, o čemu na vrijeme
podnose zahtjev Savjetu za nacionalne manjine.

Za kontinuirano
praćenje ostvarivanja programa udruga i ustanova nacionalnih manjina, Savjet za
nacionalne manjine može osnivati radne skupine, te angažirati financijske i
druge eksperte.

Klasa: 016-02/03-02/01
Urbroj: 50438-03-01
Zagreb, 27. lipnja 2003.

Predsjednik Savjeta
**Aleksandar Tolnauer,** v. r.

Ostalo, NN 111/2003-1507